
Către,




BIROUL PERMANENT AL




CAMEREI DEPUTAŢILOR
Vă înaintăm, alăturat, raportul asupra proiectului de Lege privind aprobarea Ordonanţei de urgenţă a Guvernului nr.101/2017 pentru modificarea şi completarea Legii nr.278/2013 privind emisiile industriale, trimis Comisiei pentru mediu şi echilibru ecologic cu adresa nr. PLx.95 din 12 martie 2018 și înregistrat cu nr.4c-27/135/13.03.2018.
PREŞEDINTE,
ION CUPĂ

r a p o r t
asupra proiectului de Lege privind aprobarea Ordonanţei de urgenţă a Guvernului nr.101/2017 pentru modificarea şi completarea Legii nr.278/2013 privind emisiile industriale
În conformitate cu prevederile art.95 și 115 din Regulamentul Camerei Deputaţilor, republicat, cu modificările și completările ulterioare, Comisia pentru mediu şi echilibru ecologic a fost sesizată spre dezbatere în fond, în procedură de urgență, cu proiectul de Lege privind aprobarea Ordonanţei de urgenţă a Guvernului nr.101/2017 pentru modificarea şi completarea Legii nr.278/2013 privind emisiile industriale, trimis cu adresa nr.PLx.95 din 12 martie 2018 şi înregistrat cu nr.4c-27/135/13.03.2018.
Proiectul de lege are ca obiect de reglementare modificarea şi completarea Legii nr.278/2013, în vederea corectării unor referinţe juridice şi a completării unor norme, care au fost evidenţiate în rezultatele evaluării realizate de Comisia Europeană, ca urmare a procesului de verificare a calităţii transpunerii IED în România şi în statele membre ale Uniunii Europene, în scopul evitării declanşării acţiunii de constatare a neîndeplinirii obligaţiilor ce revin statelor membre.

Senatul, în calitate de primă Cameră sesizată, a adoptat proiectul de Lege în ședința din data de 5 martie 2018. 

Conform dispoziţiilor art.75 alin.(1) din Constituţia României, republicată şi ale art. 92 alin. (9) din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională. 

La întocmirea prezentului raport, Comisia a avut în vedere avizul favorabil al Consiliului Legislativ (nr.1100/14.12.2017), avizul favorabil al Comisiei pentru industrii si servicii (nr.4c-3/121/28.03.2018) și avizul favorabil al Comisiei pentru agricultură, silvicultură, industrie alimentară şi servicii specifice (nr.4c-4/249/16.04.2018).
În conformitate cu prevederile art. 61 din Regulamentul Camerei Deputaţilor, republicat, cu modificările și completările ulterioare, Comisia pentru mediu şi echilibru ecologic a examinat proiectul de Lege în şedinţa din 24 aprilie 2018.
Din numărul total de 17 membri ai Comisiei pentru mediu şi echilibru ecologic au fost prezenți la dezbatere 14 deputaţi.
La dezbateri a participat în calitate de invitat, conform prevederilor art.54 şi art.55 din Regulamentul Camerei Deputaţilor, republicat, cu modificările și completările ulterioare, domnul Laurențiu Adrian Neculaescu, secretar de stat în cadrul Ministerului Mediului. 
În urma dezbaterilor şi a opiniilor exprimate membrii Comisiei au hotărât, cu majoritate de voturi (1 abținere), adoptarea  proiectului de Lege privind aprobarea Ordonanţei de urgenţă a Guvernului nr.101/2017 pentru modificarea şi completarea Legii nr.278/2013 privind emisiile industriale.
În raport de obiectul şi conţinutul său, proiectul de Lege face parte din categoria legilor ordinare.
	PREŞEDINTE,
	SECRETAR,

	ION CUPĂ 
	PETRU FARAGO 









                                                                         Consilier parlamentar,
 Andreea Negulescu

